  Анжелика Тихонова корреспондент Удмуртиысь спортсменъёс Сергей Пудов но Арслан Гильмутдинов суй-пыдзыя сӧсыр велосипедистъёс пӧлын Россилэн чемпионатаз куать медаль утӥзы. Ӵошатсконъёс 18-20 куарусёнэ Санкт-Петербургын ортчизы. Со сярысь Удмуртиысь спортлы дасяськонъя центрлэн «ВКонтакте» мерлыко вотэсысь бамаз ивортӥзы. Сергей Пудов ӵошатсконъёсын кык зарни но одӥг азьвесь медаль утӥз. Арслан Гильмутдинов кык азвесь но одӥг бронза медаль басьтӥз. Тодэ вайытом, Ижкарын ортчем Россилэн чемпионатаз спортсменъёсмы ньыль медаль утӥзы вал.  Тегъёс: Спорт Удмуртия велоспорт СергейПудов АрсланГильмутдинов  